যদি হারিয়ে যাই! লাল ফিতে বাধা দু’হাতের চুরির সঙ্গে, মহাকুম্ভে এইভাবেই দুই বোন

লখনউ: লাল ফিতে। একে অপরের হাত বাধা রয়েছে সেই লাল ফিতের সঙ্গে। মহাকুম্ভ (Mahakumbh) মেলায় এসে এইভাবেই ঘুরছেন দু’বোন। কারণ যদি হারিয়ে যান তারা। গীতা (Gita) ও ললিতা (Lalita) দুজনে এই ভাবে মহাকুম্ভ মেলায় ঘুরে বেড়াচ্ছেন।

ভাই বা বোনের কুম্ভমেলায় হারিয়ে যাওয়া নিয়ে অনেকে কাহিনি তৈরি হয়েছে বলিউডে। সেই কাহিনি তাদের জীবনে ঘটুক এটা তারা চান না। এছাড়াও কুম্ভমেলায় বহু মানুষের হারিয়ে যাওয়ার ঘটনা ঘটে। এই কারণে এক নতুন পরিকল্পনা নিয়েছেন দুই বোন গীতা আর ললিতা।

মহাকুম্ভ মেলায় ৪৫ কোটি মানুষের সমাগম হয়েছে। সাধু-সন্ত, পূণ্যার্থী, ভক্ত, পর্যটক মিলিয়ে, হয়তো সেই সংখ্যাটাও ছাড়িয়ে যাবে। তাই গীতা আর ললিতার ভয় এই ভিড়ের মাঝখানে যদি হারিয়ে যান তারা।

আরও পড়ুন: পুদুচেরিতে ফের HMPV-তে আক্রান্ত শিশু, ভারতে সংখ্যা দাঁড়াল ১৮

গীতা ও ললিতা ঝাড়খণ্ড (jharkhand) থেকে এখানে এসেছেন। দুই বোনের হাতেই লাল ফিতে দিয়ে দুজনের হাতের চুরি আটকানো আছে। এইভাবেই তারা প্রয়াগরাজে (Prayagraj) গত দুদিন ধরে ঘুরে বেড়াচ্ছেন। মহাকুম্ভ অনুষ্ঠানের যোগ দেওয়া না পর্যন্ত তারা এইভাবে থাকবে। একমাত্র শৌচালয়ে যাওয়ার আগেই তারা নিজের লাল ফিতের বন্ধন থেকে মুক্ত করছে। বাকি সময় হাত বাধা দুজন দুজনের সঙ্গে।

প্রতি ১২ বছর অন্তর একবার মহাকুম্ভ অনুষ্ঠিত হবে। এই বছর এই মেগা মেলার আয়োজন করা হয়েছে। চলবে ২৬ ফেব্রুয়ারি পর্যন্ত। আগামী ছয় সপ্তাহ ধরে ভক্তরা বিভিন্ন আচার অনুষ্ঠান পালন করবেন।

পবিত্র জলে ডুব দেওয়ার জন্য সোমবার সকালে প্রয়াগরাজে গঙ্গা, যমুনা এবং সরস্বতী নদীর পবিত্র সঙ্গম – ত্রিবেণী সঙ্গমে ৬০ লক্ষের বেশি ভক্তের সমাগম হয়। অ্যাপলের প্রতিষ্ঠাতা স্টিভ জবসের স্ত্রী লরেন পাওয়েল জবস সহ বেশ কয়েকজন বিদেশিও এই উৎসবে যোগ দিচ্ছেন বলে জানা গেছে। স্টিভ জবসের স্ত্রীর লরেনের নতুন নামকরণ হয়েছে ‘কমলা’ নামে। তাঁকে এই নামে দীক্ষিত করেছেন স্বামী কৈলাশনন্দজী। তিনি ১৪ জানুয়ারি কুম্ভে পবিত্র স্নানে যোগ দেবেন বলে জানা গেছে।

কড়া নিরাপত্তার ঘেরাটোপে কুম্ভমেলা। এই প্রথম সঙ্গমে ১০০ মিটার দূরত্বে জলের তলায় নজরদারিতে সক্ষম ড্রোন মোতায়েন করা হয়েছে। কৃত্রিম বুদ্ধিমত্তা অর্থাৎ এইআই ভিত্তিক ২৭০০ ক্যামেরা রয়েছে। যা প্রধান প্রবেশ দ্বারে নজরদারিতে রয়েছে। পূণ্যার্থীদের থাকার জন্য দেড় লক্ষের বেশি তাঁবু খাটানো হয়েছে। সুষ্ঠু পয়ঃপ্রণালী ও আলাদা করে শৌচাগারের ব্যবস্থা করা হয়েছে।

ডিজিপি প্রশান্ত কুমার জানিয়েছেন, আজ সকালে পবিত্র ডুব দিয়ে মহা কুম্ভ শুরু হয়েছে। ইতিমধ্যে প্রায় ৬০ লক্ষ মানুষ ডুব দিয়েছেন। এবারের কুম্ভ হল বিশ্বাস ও আধুনিকতার সংমিশ্রণ। প্রথাগত পুলিশ ব্যবস্থার পাশাপাশি, আমরা ভক্তদের জন্য আরও ভাল নিরাপত্তা প্রদানের জন্য সর্বশেষ প্রযুক্তি প্রয়োগ করা হয়েছে।‘